BDMS วิ่ง 3% โบรกชี้หุ้นหลบภัย กำไร Q2 แกร่ง เคาะเป้า 31 บ.
BDMS วิ่ง 3% โบรกชี้หุ้นหลบภัย กำไร Q2 โตแกร่ง รับแรงหนุนเปิดประเทศ-โควิดระบาดรอบใหม่ แนะนำราคาเป้าหมาย 31 บ.
BDMS วิ่ง 3% โบรกชี้หุ้นหลบภัย กำไร Q2 โตแกร่ง รับแรงหนุนเปิดประเทศ-โควิดระบาดรอบใหม่ แนะนำราคาเป้าหมาย 31 บ.
6 ก.ค. 2565

ผู้สื่อข่าวรายงานว่า วันนี้ (6 ก.ค.65) ราคาหุ้น บริษัท กรุงเทพดุสิตเวชการ จำกัด (มหาชน) หรือ BDMS ณ เวลา 15:03 น. อยู่ที่ระดับ 26.50 บาท บวก 0.75 บาท หรือ 2.91% สูงสุดที่ระดับ 26.50 บาท ต่ำสุดที่ระดับ 25.75 บาท ด้วยมูลค่าการซื้อขาย 1.87 พันล้านบาท

บริษัทหลักทรัพย์ ฟินันเซีย ไซรัส จำกัด (มหาชน) ระบุว่า BDMS เป็นหุ้นหลบภัยที่แข็งแกร่งกว่าตลาดที่ผันผวนระยะนี้ โดยโมเมนตัมผลการดำเนินงานไตรมาส 2/65 คาดยังโตแกร่งจากงวดเดียวกันของปีก่อน จากทั้งผู้ป่วยที่ไม่ใช่โควิด-19 และต่างชาติที่เริ่มฟื้น ขณะเดียวกันแนวโน้มครึ่งแรกของปี 65 คาดยังโดดเด่นต่อเนื่องทั้งปัจจัยฤดูกาลและนักท่องเที่ยวที่กลับเข้ามาชัดเจน และจะเต็มที่มากขึ้นในปี 66 ทั้งนี้ทางฝ่ายวิจัยคาดกำไรปี 65 เพิ่มขึ้น 31% จากงวดเดียวกันของปีก่อน และคาดกำไรปี 66 เพิ่มขึ้น 24% จากงวดเดียวกันของปีก่อน แนะนำ “ซื้อ” ราคาเป้าหมาย 31 บาท
บริษัทหลักทรัพย์ ฟิลลิป (ประเทศไทย) จำกัด (มหาชน) ระบุว่า BDMS รับผลบวกการเปิดประเทศ และยกเลิก Thailand Pass หนุนคนไข้ต่างชาติเข้ารักษา โดยเฉพาะชาวตะวันออกกลางหลังฟื้นความสัมพันธ์ไทย-ซาอุ อีกทั้ง BDMS เป็นหุ้น Low beta ที่มีความผันผวนต่ำท่ามกลางตลาดขาลง และยังมีแรงหนุนจากโควิด-19 ที่กลับมาระบาดอีกครั้ง แนะนำ “ซื้อ”